GRAD KOPRIVNICA
i
DRUŠTVO HRVATSKIH KNJIŽEVNIKA

PODRAVSKO-PRIGORSKI OGRANAK

raspisuju

NATJEČAJ
  za Književnu nagradu „FRAN GALOVIĆ“

I.

1. Nagrada se dodjeljuje za najbolju knjigu zavičajne tematike, bez obzira na književni žanr, pisanu hrvatskim jezikom - što, kaj ili ča narječjem. Nagrada se sastoji od diplome i novčanog iznosa.
2. Natjecati se mogu nakladnici ili pojedinci s prvim izdanjima knjiga koje su objavljene u vremenu od lipnja 2012. do kraja lipnja 2013. 
3. Tri (3) primjeraka knjige poslati na adresu: GRAD KOPRIVNICA, Upravni odjel za društvene djelatnosti, Zrinski trg 1/I, 48000 Koprivnica – s naznakom: za Nagradu „Fran Galović“. 
4. Nagrada će autoru biti uručena na svečanosti zatvaranja Međunarodnog festivala književnosti - 20. „Galovićeva jesen“ u Koprivnici krajem listopada 2013.
5. Nagradu „Fran Galović“ isti autor može dobiti samo jednom.
II.
1. Nagrada se dodjeljuje za najbolju neobjavljenu kratku priču na temu identiteta, pisanu jednim od narječja hrvatskog jezika.
2. Dodjeljuju se tri nagrade: prva (1.), druga (2.) i treća (3.), a sastoje se od diplome i novčanog iznosa.  

3. Neobjavljenom pričom smatra se ona koja još nije ni na koji način dana na uvid javnosti (putem tiskanih ili elektroničkih medija, uključujući i internet).  

4. Priča može biti do 3 kartice teksta.  
5. Priču pod šifrom treba poslati do kraja lipnja 2013. na e-mail adresu: 
drustvene.djelatnosti@koprivnica.hr
Mail treba sadržati priču, šifru, puno ime i prezime, telefon i adresu autora.
6. Nagrade će autorima biti uručene na svečanosti zatvaranja Međunarodnog festivala književnosti - 20. „Galovićeva jesen“ u Koprivnici krajem listopada 2013.
                                                                              ORGANIZACIJSKI ODBOR 

                                                                         Međunarodnog festivala književnosti - 
                                                                                  20. „Galovećeva jesen“, 2013.
